Tarybos sprendimas
1999 m. balandžio 29 d.
dėl Susitarimo, iš dalies pakeičiančio Europos bendrijos ir Kanados susitarimą dėl mokslinio ir technologinio bendradarbiavimo, sudarymo
(1999/408/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač 130M straipsnį, siejant su 228 straipsnio 2 dalies pirmuoju sakiniu ir 228 straipsnio 3 dalies pirmuoju papunkčiu,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
(1) kadangi 1996 m. vasario 26 d. Sprendimu [3] Taryba pritarė, kad būtų sudarytas Europos bendrijos ir Kanados susitarimas dėl mokslinio ir technologinio bendradarbiavimo;
(2) kadangi 1998 m. birželio 22 d. Sprendimu Taryba įgaliojo Komisiją šio Susitarimo 12 straipsnio b punkte nustatyta tvarka vesti derybas dėl pirmiau minėto Susitarimo dalinio pakeitimo tik dėl to Susitarimo 4 straipsnyje nurodytų bendradarbiavimo sričių;
(3) kadangi 1998 m. gruodžio 13 d. Sprendimu Taryba leido pasirašyti iš dalies pakeičiantį Susitarimą;
(4) kadangi iš dalies pakeičiantis Susitarimas buvo pasirašytas 1998 m. gruodžio 17 d.;
(5) kadangi iš dalies pakeičiantį Susitarimą reikėtų patvirtinti,
NUSPRENDĖ:
1 straipsnis
Susitarimas, iš dalies pakeičiantis Europos bendrijos ir Kanados susitarimą dėl mokslinio ir technologinio bendradarbiavimo, patvirtinamas.
2 straipsnis
Pagal Europos bendrijos ir Kanados susitarimo dėl mokslinio ir technologinio bendradarbiavimo 12 straipsnį Tarybos pirmininkas praneša, kad Bendrija baigė procedūras dėl pridėto iš dalies pakeičiančio Susitarimo įsigaliojimo.
Priimta Liuksemburge, 1999 m. balandžio 29 d.